Nafarroako Parlamentuko Mahaiak, 2020ko azaroaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Aguirre Oviedo jaunak aurkeztutako galdera, Nafarroako Toki Ogasunei buruzko Legearen aldaketari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko azaroaren 16an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikita dagoen Jorge Aguirre Oviedo jaunak, Legebiltzarreko Erregelamenduak ezarritakoaren babesean, honako galdera hau egiten du, Nafarroako Gobernuak Osoko Bilkuran ahoz erantzun dezan:

Joan den astean Nafarroako Gobernuak Nafarroako Toki Ogasunei buruzko Legearen aldaketa onetsi zuen. Hori dela-eta, Talde Parlamentario Sozialistak honako galdera hau aurkezten du:

Nafarroako Gobernuak zer balorazio egiten du Toki Ogasunei buruzko Legearen aldaketari buruz eta zer eragin izanen du toki entitateentzat?

Iruñean, 2020ko azaroaren 12an

Foru parlamentaria: Jorge Aguirre Oviedo